《寄懒庵》
宋代·刘子翚

山暝雨连夕，今晨天气清。
遥怀懒庵人，高卧掩柴荆。
幽寂性所嗜，萧然寄平生。
惟应田叟来，对床话躬耕。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。